**מנהל מערך הייצור**

הגדרת התפקיד: מנהל מערך הייצור הכולל כ-60 עובדים

החברה: "מוצרי איכות אמריקאיים": חברה לייצור, מכירות ושיווק גלידות בן אנד ג'ריס ומוצרי מזון אחרים.

מיקום החברה/מפעל: א. תעשייה באר טוביה

כפיפות: למנהל תפעול ולוגיסטיקה

כפיפים: צוות עובדים ומנהלים במערך הייצור.

**חשוב: החברה נמצאת בתהליך התרחבות מתמיד ומשקיעה במערכי ייצור חדשניים ומשודרגים ומבקשת לבצע התאמה דומה גם בתהליכי הייצור ובטיפוח וטיוב מערך אנשי הייצור והתפעול הכולל ניהול אפקטיבי, טיוב ושידרוג המשאב האנושי, הטמעת מתודולוגיות תהליכי עבודה, מדדי ביצוע (KPI's), מדידה ובקרה.**

מטרה מרכזית של התפקיד: ניהול פרואקטיבי של מערך הייצור של המפעל תוך הובלת צוות העובדים בייצור למחוייבות, מקצועיות ומצויינות גבוהים תוך כדי הטמעת תרבות אירגונית, תהליכים ושיטות עבודה מיטביים במתן דגש ל:

* איכות מוצרים ובטיחות בעבודה,
* עמידה בביקוש המכירות, מניעת חוסרים.ואובדנים.
* ייצור יעיל ואפקטיבי.

אחראיות על:

* תהליך הייצור כולל בטיחות, איכות, זרימת החומר, תפוקה ועלויות.
* קביעת סדרי עדיפויות ופתרון בעיות טכניות ותפעוליות.
* הבטחת ייצור לפי התהליך הטכנולוגי שנקבע.
* אחריות לתחזוקת הציוד, איכותו ותפוקתו.
* פיתוח יכולות עובדי ומנהלי קוויי הייצור.
* אחריות להטמעת כלל נהלי האיכות, הבטיחות ואיכות הסביבה במחלקה ע"פ הנדרש .
* **תיאום העבודה וממשקים מול גורמים אחרים במפעל כגון: לוגיסטיקה ומכירות בנושאי מלאי תוצ"ג, ח"ג, ח"א, טכנולוגיה, הבטחת איכות, החזקה ובקרה כלכלית.**

טיפול בתשתיות ניהוליות:

* אפיון בנייה והטמעה של שגרות הניהול במחלקה.
* הובלת פרויקטים בייצור הקשורים לתהליכי שיפור והתייעלות תוך אפיון והטמעה של מדדי הייצור והתפעול והגדרת פעולות לשיפור בעקבות ביצועי המדדים.
* שיפור התיעוד ושיטות העבודה בייצור למטרת שיפור היעילות, האיכות והבטיחות תוך הקמת מערך דיווחים ודוחות לניהול הייצור כולל הצבת מדדי ביצוע (KPI'S), מעקב, בקרה ופעולות מתקנות אחר עמידה במדדים/יעדים.

טיפול במשאב האנושי והטמעת תרבות אירגונית

* ניהול וטיפוח שוטף של המשאב האנושי בייצור.
* גיוס עובדים (כל עוד אין מש"א) ושימור עובדים מחוייבים ומקצועיים.
* יישום ביצוע תוכנית הדרכות לעובדים ומנהלים בייצור תוך כדי סגירת פערים.
* בניית יכולות בקרב כלל עובדי הייצור להשתתפות והובלת תהליכי שיפור מתמיד.

ניסיון:

ניסיון בתחום תעשיית המזון, יתרון לבעל ניסיון (רצוי לפחות 5 שנים) בניהול מערך ייצור ואו קווי ייצור בחברות הקשורות לחברות רב-לאומיות, ידע וחשיפה לשיטות ומתודולוגיות ניהול מתקדמות.

* הובלת והנהגת עובדים בתחום ריצפת הייצור.
* ניתוח והטמעת תהליכים.
* הבנה עסקית, ניתוח דוחות תפעוליים ומדדים פיננסים.

כישורים ויכולות – מפתחות להצלחה:

יכולת הנעה עצמית, תקשורת בינאישית מפותחת, אסרטיביות, יכולת להנהיג, חתירה למצוינות והישגיות, מחויבות עצמית גבוהה - "נאה דורש נאה מקיים", גישה פרואקטיבית ופתיחות לשינויים ויכולת התמודדות עם אתגרים.

* **יכולת הנעה עצמית ומחוייבות אישית גבוהה** בגדר "נאה דורש נאה מקיים" ויכולת התמודדות עם אתגרים.
* **חתירה למצויינות והישגיות, ממוקד ביצועים ותוצאות-** בחירת יעדים עם השפעה משמעותית על התוצאות העסקיות , תוך לקיחת סיכונים מחושבים.
* **הנהגה, השפעה ושכנוע -** יכולת להוביל שינויים בתהליכים ובתרבותהאירגונית תוך יצירת מחויבות ומוטיבציה בקרב מנהלים ועובדיםבאמצעותהטמעת תרבות של עבודת צוות, שאיפה למצוינות ופיתוח כישרונות**.**
* **גישה פרואקטיבית**
* **תקשורת בינאישית מפותחת.**

השכלה:

השכלה מתאימה מתחום תעשייה וניהול, הנדסה ואו השכלה אחרת רלבנטית להצלחה בתפקיד.

רמת שכר: 14-17 אש"ח בהתאם לניסיון המוכח של המועמד.